Loreena McKennitt

Loreena Isabel Irene McKennitt, CM, OM, ganet d'ar 17 a viz C'hwevrer 1957 e Morden, Manitoba, zo ur ganerez hag ur sonaozourez kanadian, a son meur a venveg : telenn, [piano]], biolin, violoñsel hag akordeon.

Brudet eo evit skrivañ hag enrollañ sonerezh ar bed gant sonerezh keltiek hag eus ar Reter-Nesañ. Anavezet eo ivez evit he mouezh sopranoLoreena McKennitt..

 Buhez 
Gant eo bet en ur familh a orin [iwerzhon]]at ha skosar, merc'h da Jack McKennitt (†1992), gwerzher chatal, hag e bried Irene Dickey (1931-2011), klañvdiourez). Deskiñ a reas seniñ ar piano ha kanañ. E-kerzh ar bloavezhioù 1970, e reas anaoudegezh gant ar sonerezh keltiek ha dreist-holl gant kentañ pladennoù Alan Stivell. Dre ar sonerezh ec'h anavezasi ar sevenadur keltiek. E 1974 en em gavas er Winnipeg Folk Festival e Manitoba.

E 1981 ec'h eas da Stratford (Ontario), ma kemeras perzh evel sonaozourez ha kanerez e gouelioù kêr, meur a vloaz da heul. Seniñ ha kanañ a eure e meur a gouelioù folk (Vancouver, Winnipeg) kent seveniñ un droiad sonadegoù e Kanada a-bezh. Er memes amzer e savas sonerezh daou deulfilm ha daou film hir.

E 1985 e krouas Quinlan Road, un embregerezh produerezh evit merañ he red-micher hag embann he fladennoù. Er bloaz-se ec'h embannas hec'h albom kentañ, Elemental, diazezet war donioù hengounel a-orin keltiek, ma kan war son an delenn. Da 100 000 skouerenn e savas gwerzh ar bladenn. Goude hec'h eil albom, To Drive the Cold Winter Away (1987) e voe Parallel Dreams (1989) hag he fevare pladenn, The Visit, a dizhas daou milion skouerenn werzhet.

E 1993 e sonas da-geñver an Edinburgh International Festival a-raok ober un droiad gant Mike Oldfield, ma sonas e kentañ lodenn ar sonadegoù Tubular Bells II.

An albom The Mask and Mirror (1994) zo un digoradur war bedoù all er sonerezh hengounel ; evit ar c'homzoù ec'h adkemeras arroudoù eus oberennoù gant William Shakespeare ha William Butler Yeats. He 6 pladenn, The Book of Secrets (1997), zo bet anavezet er bed a-bezh dre m'eo bet skignet The Mummer's Dance gant kalz chadennoù skingomz, adkempennet ha berraet.

E 1998 e voe beuzet he c'haredig, e vreur hag ur mignon dezho en ur gwallzarvoud bageal. Goude an darvoud-se e reas un ehan gant e red-micher hag e krouas an aozadur Cook-Rees Memorial Fund for Water Search and Safety, un doare SNSM. Er mare-se edo o labourat war an albomLive in Paris and Toronto, enrollet er Sal Pleyel e Pariz hag er Massey Hall e Toronto hag ivez un nebeut kenlabourerzh ; d'an aozadur bet krouet ganti ec'h eas ar milionoù a zollaroù a voe degaset gant an albom.

D'ar 4 a viz Eost 2005 e kemeras perzh e festival folk Edmonton ma kanas, e-touesk reoù all, div ganaouenn eus e albom da zont, An Ancient Muse, deuet er gouloù e 2006.  Diwezhatoc'h e profas moneiz da Arc'hant Sikour Kevredigezh ar Greskenn Ruz e turk hag ar Groaz Ruz e Gres. Tostoc'h d'ar gêr e prenas e 2002 ur skol gozh e Straford e Ontario, a oa tost da vezañ distrujet, hag eno e krouas ar Falstaff Family Center. E-kerzh ar mare-se e veajas Loreena McKennitt Gres, e Turkia hag e Mongolia evit kavout awen evit hec'h albom da zont.

E miz C'hwervrer 2006, Loreena McKennitt ac'h eas tre er Real World Studio (Breizh-Veur) evit enrollañ un albom nevez, deuet er-maez d'an 20 a viz Du 2006 dindan an anv An Ancient Muse. E miz Gwengolo ar bloaz-se ec'h enrollas ur sonadeg en Alhambra Granada e Spagn, a voe filmet evit un teulfilm skignet er skinwel e Norzhamerika.

E 2007, e stagas gant un droiad etrebroadel en Europa hag e Norzhmerika, gant he sonerien gozh ha nevez : Caroline Lavelle (violoñsel), Hugh Marsh (biolin), Donald Quan (klavieroù, tabla hag alto, Rick Lazar (binvioù-tosiñ), Nigel Eaton (biell)Ben Grossman a erlec'hias outañ goude ar sonadegoù en Alhambra. ha Brian Hughes (gitaroù, oud, bouzouki) hag evit ar wech kentañ, ur soner toumperezh, Tal Bergman, dre ma'z eus muioc'h a doumperezh en albom An Ancient Muse.

D'an 21 a viz Eost 2007, e teuas er-maez an  DVD Nights from the Alhambra gant sonadegoù an 13 hag ar 14 a viz Gwengolo 2006, filmet e palez Charles Quint en Alhambra Granada.

E 2008 e stagas Loreena McKennitt gant un droiad nevez en Europa hag e Norzhmerika. E Bro-C'hall e sonas e Gouel Etrekeltiek an Oriant hag e Gouelioù Kerne e Kemper, a-douez lec'hioù all.

 Pladennoù
Albomoù enrollet en ur studio (10)
 1985 : Elemental
 1987 : To Drive the Cold Winter Away
 1989 : Parallel Dreams
 1991 : The Visit (Loreena McKennitt)|The Visit 
 1994 : The Mask and Mirror
 1997 : The Book of Secrets
 2006 : An Ancient Muse
 2008 : A Midwinter Night's Dream
 2010 : The Wind That Shakes the Barley 2018 : Lost SoulsAlbomoù enrollet war al leurenn (7)
 1985 : Live in San Francisco at the Palace of Fine Arts 1999 : Live in Paris and Toronto 2007 : Nights from the Alhambra 2009 : A Mediterranean Odyssey 2012 : Troubadours on the Rhine 2019 : Live at the Royal Albert Hall 2022 : Under a Winter's MoonAlbomoùgoù / EPExtended Play ; nebeutoc'h a donioù eget en un albom, muioc'h eget en ur bladenn eeeun (single). (3)
 1994 : Live in San FranciscoN'eo ket bet lakaet e gwerzh.
 1995 : A Winter Garden : Five Songs for the Season 1997 : Words and MusicPladennoù eeun (17)
 1991 : The Lady of ShalottAlbom The Visit. • All Souls Nigh • Courtyard Lullaby 1993 : Greensleeves 1994 : The Bonny SwansAlbom The Mask and Mirror. • Santiago • The Dark Night of the Soul 1995 : The Mystic's Dream • God Rest Ye Merry, GentlemenAlbom A Winter Garden: Five Songs for the Season
 1997 : The Mummers' DanceAlbom The Book of Secrets.
 1998 :Marco Polo
 2006 : CaravanseraiAlbom An Ancient Muse.
 2007 : Penelope's Song
 2008 : The Seven Rejoices of MaryAlbom A Midwinter's Night Dream • Noël Nouvelet!
 2009 : Dante's PrayerAlbom ebet.
 2017 : Breaking of the SwordAlbom Lost Souls.
Dastumadoù
 2009 : A Mummers' Dance through Ireland
 2013 : The Journey So Far – The Best of Loreena McKennitt
Boestadoù
 2008 : The Journey Begins

 1998 : The Mummer's Dance
 1998 : Marco Polo

 DVD 
 1997 : The Mummers' Dance
 2004 : No journey's End
 2007 : Nights from the Alhambra
 2008 : The Bonny Swans
 2009 : A Moveable Musical Feast, teulfilm

 Sonerezh filmoù 
 1985 : Bayo 
 1986 : Heaven on Earth 
 1987 : To a Safer Place (teufilm) 
 1989 : Goddess Remember (teulfilm)
 1992 : Léolo (kanaouenn The Lady of Shalott)
 1995 : Highlander|Highlander III (kanaouenn Bonny Portmore)
 1995 : Jade (kanaouenn The mystic's dream )
 1998 : Soldier (kanaouenn Night across the caucasus)
 2001 : The Mists Of Avalon (perzh e sonaozadur ton an heuliad)
 2001 : Cosmowarrior Zero (perzh e sonaozadur ton an heuliad)
 2008 : Tinker Bell (Disney)

 Enorioù
 1992 : Juno Award, gwellañ albom sonerezh hengounel, evit The Visit
 1994 : Juno Award, gwellañ albom sonerezh hengounel, evit The Mask and the Mirror
 1997 : Billboard International Achievement Award
 2002 : Queen Elizabeth II Golden Jubilee Medal • Honorary Doctor of Letters, Wilfrid Laurier University
 2003 : Order of Manitoba, OMLive "Ezel".
 2004 : Order of Canada, CM
 2005 : Honorary Doctor of Laws, University of Manitoba • Honorary Doctor of Laws, Queen's University • Canadian Ambassador
 2006 : Honorary Colonel, 435 Transport and Rescue Squadron, Royal Canadian Air Force
 2009 : Western Canadian Music Awards evit he labour a-bezh
 2010 : Vancouver 2010 Winter Olympics, sonadeg en digoradur • Honorary Bachelor of Applied Business, George Brown College
 2012 : Queen Elizabeth II Diamond Jubilee Medal
 2013 : Chevalier de l'Ordre des Arts et des Lettres, Bro-C'hall
 2014 : Honorary Colonel, Royal Canadian Air Force
 2019 : Canadian Forces Decoration

 Liammoù diavaez 
 Lec'hienn ofisiel Quinlan Road
 Internet Movie Database
 Notennoù 

Rummad:Kanerezed Kanada
Rummad:Sonaozourezed
Rummad:Ganedigezhioù 1957